Kuusalu pastor   (3.04.1803 - 19.02.1862) oli eesti keele uue kirjaviisi ja lauseõpetuse aluste rajaja. Tüüpilise saksa pastorist eesti keele uurijana tahtis Ahrens eelkõige eestlastele ristiusu tõdede paremaks õpetamiseks parandada eesti kirikukeelt.  Raamatus«Grammatik der Ehstnischen Sprache Revalschen Dialektes»(I-II) tehtud ettepanek  minna vanalt kirjaviisilt eesti keele hääldusega paremini sobivale soome ortograafiat järgivale kirjaviisile on eesti keele ajaloos murrangulise tähtsusega. Eduard Ahrensi töödega lõppes vana, Heinrich Stahli grammatikast alguse saanud saksa ja ladina orientatsiooniga grammatikatraditsioon ning sai alguse uus, soomesuunaline keelekäsitlusviis, mis on püsinud tänini.